**Mama cu dor**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În suflet focul mi-e aprins

Cu dor însufleţit de mamă,

Ce arde-n veci necontenit,

Nici toată ura nu-l destramă.

De mână merg cu soarele mereu,

Trăind zile pline de fericire,

Culeg din flori polenul crud

Şi-l ud cu stropul din gândire.

Pe zi ce trece mă simt învăţat

De-al tău cuvânt atât de pur,

Când înfloresc,simt c-am onoarea

De a-mi fi mamă,ei îţi jur.

Mă iei în braţe când greşesc

Cu dragostea-ţi de bun părinte,

Şi-mi spui că omenească-i greşeala,

În orice colţ ascuns din minte.

Când am nevoie,te strig,mamă,

Chiar dacă tu îmi eşti departe,

Dar simt aproape cum îmi stai,

Citindu-mi din a vieţii carte.

Luptând mereu să-mi fac un rost,

Am colindat mai departe de vamă,

Dar niciodată eu nu am uitat

Să mă rog pentru tine, mamă.